Shinobu Ohtakan blogiekstrat

**Shinobu Ohtakan blogiekstrat** ovat lyhyitä sarjakuvia ja piirroksia, joita Shinobu Ohtaka latasi ennen Tegaki-tunnukselleen ja nykyään Wordpress-blogiinsa. Niissä hän esittää asioita, joita ei voinut näyttää tai selittää itse Magi-mangassa.

## Ja'far ja Masrur

**Ja'far ja Masrur** (ジャーファルとマスルール *Jāfaru to Masurūru*) postattiin 23. marraskuuta 2010.

### Tiivistelmä

Kun Masrur ei vielä juuri osannut lukea tai kirjoittaa, hän pyytää jotain fiksua opettamaan. Hän valitsee Ja'farin. Oppitunnin aikana Ja'far selittää kärsivällisesti ja hymyillen Masrurille yksityiskohtia, mutta hänen hämmentynyt oppilaansa haluaa koko ajan pitää taukoja. Ja'far kysyy kuitenkin, eivätkö he juuri pitäneet. Työn määrä masentaa Masruria yleensä. Sen lisäksi Ja'far antaa hänelle paljon kotiläksyjä, joita Masrur yleensä pakenee.

## Magi yö 282.5

**Magi yö 282.5** (マギ282.5夜 *Magi 282.5 yoru*) postattiin 22. heinäkuuta 2016.

### Tiivistelmä

Kouen on lähtemässä maanpakoonsa, ja keskustelee vielä Hakuryuun kanssa. Hakuryuu selittää, kuinka Kouenin uudet tekoraajat toimivat, ja sanoo lähettävänsä niihin magoita, kun voi. Hän myöntää, ettei pysty tappaamaan Kouenia, vaikka tämä päätyykin nyt surkeaan asemaan. Hakuryuu pyytää, että Kouen eläisi, jotta Hakuryuukin voi jatkaa elämäänsä. Kouen lupaa tehdä niin, ja puhuu Hakuryuulle erittäin kohteliaaseen sävyyn. Hakuryuusta on kuitenkin epämiellyttävää kuunnella Kouenia niin nöyristelevänä, ja hän käskee Kouenia lopettamaan ylimalkaisen kohteliaan puheensa. Kouen ei suostu, mutta käskee normaaliin (ei ylikohteliaaseen) tapaansa Hakuryuuta ryhdistäytymään ja antamaan käskynsä. Epätoivoinen Hakuryuu vaatii, että Kouen lopettaa. Keskustelua vierestä seurannut Aladdin miettii, tulevatkohan asiat menemään serkusten välillä ihan hyvin.

## Aladdinin ensimmäisen persoonan ongelma

**Aladdinin ensimmäisen persoonan ongelma** (アラジンの一人称問題 *Arajin no ichininshō mondai*) postattiin 8. kesäkuuta 2018. Siihen lisättiin yksi lisäruutu alkuvuodesta 2019.

### Tiivistelmä

Kougyoku huomaa, että Aladdin vaihtelee tapaa, jolla kutsuu itseään. Japanin kielessä on useita tapoja sanoa "minä", ja sarjan ajan Aladdin on käyttänyt poikamaisempaa ja lapsekkaampaa termiä "boku". Tässä sarjakuvassa hän alkaa käyttää myös maskuliinisempaa termiä "ore", muttei vaihto käy silmänräpäyksessä, vaan Aladdinin täytyy totutella muutokseen, ja siksi päätyy vahingossa käyttämään molempia sekaisin. Kougyoku kertoo tästä Alibaballe ja Judarille, ja Judar alkaa kiusoitella Aladdinia tästä. Alibaba kannustaa Aladdinia todeten tämän olevan vaihe, jonka jokainen mies käy läpi elämässään, tosin ei Alibaba itse, sillä hän käytti orea jo lapsena. Judar jatkaa Aladdinin kiusoittelemista, mutta Hakuryuulle, jolla oli aiemmin sama ongelma, tulee muistoja mieleen, ja hän kokee olonsa kiusaantuneeksi. Judarin jatkaessa kiusoittelua yhä edelleen Hakuryuulla palaa lopulta pinna, ja hän lyö Judaria vaistomaisesti nyrkillä kasvoihin, käskien tämän lopettaa.

Myöhemmin lisätyssä uudessa ruudussa nähdään maassa istuva Judar, joka pitää poskeaan ja huudahtaa, ettei Al-Thamenkaan koskaan lyönyt häntä. Hakuryuu kiirehtii hänen luokseen kysyen, onko hän kunnossa. Aladdin taasen kysyy, eikö näytä siltä, ettei Judarin borg enää toimi Hakuryuuta vastaan.

## Erillisiä Magi-kuvituksia

**Erillisiä Magi-kuvituksia** (マギ単品イラスト *Magi tanpin irasuto*) -nimisessä postauksessa on monta kuvaa, jotka ladattiin blogiin eri päivinä. Yksi kuva ladatiin jo 25. helmikuuta 2018, toinen vasta vuoden 2019 ystävänpäivän jälkeen. Lisäksi postauksessa on Magiin liittyvää concept artia. Yhteen postaukseen kuvat koottiin 11. kesäkuuta 2019.

### Tiivistelmä

Vanhimmassa kuvassa selitetään hieman Cassimin, Sindbadin, Hakuyuun, Mogamettin, Solomonin ja Arban ajatusmaailmoista: Cassim ajattelee olevansa muiden alapuolella; Sindbad ajattelee olevansa muiden yläpuolella; Hakuyuu ajattele, ettei itseään saa pitää muita ylempiarvoisena; Mogamett ajattelee olevansa muiden kanssa samanarvoinen (kunhan he ovat noitia); Solomon toivoo, että häntä ja muita pidettäisiin samanarvoisina; Arba on vakuuttunut, että hän ja kaikki muut Jumalaa lukuun ottamatta ovat tasa-arvoisia.

Ystävänpäivän 2019 kuvassa Sindbad kehottaa muita vain yrittämään saada hänet kiinni (ilmeisesti viittauksena siihen, että joka vuosi Sindbad saa lukijoilta eniten ystävänpäivän suklaata). Sindbadin kuva näkyy taivaalla, ja Alibaba katsoo ylös häntä kohti todeten: "Sindbad on mahtava, kuten aina!" Koumei sanoo Alibaballe, ettei hänen kannata kuvitella kuoleen henkilön kasvoja taivaalle ja puhua tälle, sillä mikäli tämä henkilö palaa yllättäen takaisin elävien kirjoihin, se olisi Alibaballe vain kiusallista. Koumei puhuu kokemuksesta. Alibaba toteaa, että Koumein hiukset ovat kasvaneet taas pitkiksi.